Ubrzana diplomatska nastojanja na rješavanju nukelarne krize sa Sjevernom Korejom,  14/1/03 - 2003-01-14
Moskva i Peking ponudile da budu domaćini razgovora Sjedinjenih Država i Sjeverne Koreje. Američki izaslanik u Pekingu, a izaslanik UN-
Diplomatske aktivnosti na traženju riješenja nuklearne krize sa Sjevernom Korejom se pojačavaju. Pomoćnik državnog sekretara James Kelly je iz Seula, stigao u Peking na razgovore sa kineskim zvaničnicima, dok se grupa australijskih zvaničnika nalazi u Pyongyangu. Predsjednik Bush je izjavio da će Sjedinjene države razmotriti plan da Sjevenoj Koreji daju pomoć u energiji i hrani, ukoliko komunistička vlada u Pjongjangu odustane od svojih ambicija nuklearnog razvoja. Gospodin Bush je govoreći danas u Bijeloj kući, rekao da je bio spreman ponuditi Sjevernoj Koreji smjelu novu inicijativu, sve dok se Pjongjang nije povukao iz sporazuma o nuklearnom oružju. On je dodao da je plan onemogućen vlastitom akcijom Sjeverne Koreje da ignorira volju međunarodne zajednice i nastavi svoj nuklearni program. Predsjednik Bush je rekao da se Sjeverna Koreja mora razoružati i pokazati dobru volju da to pitanje riješi na miran način. Govoreći reporterima nakon susreta sa poljskim predsjednikom Aleksanderom Kwasiniewskim, predsjednik Bush je signalizirao da planirana pomoć može biti realizierana ukoliko se Sjeverna Koreja odbaci svoj program nuklearnog naoružavanja. U medjuvremenu je pomoćnik državnog sekretara James Kelly stigao u Peking, koji je već ranije ponudio da bude domaćin razgovorima izmedju Sjedinjenih Država i Sjeverne Koreje, što je administracija predsjendika Busha danas pozdravila. Ranije je u Seulu gospodin Kelly ponovio da su Sjedinjene Države spremne da razgovaraju sa Sjevernom Korejom, kao i za obnovu pomoći u energiji ukoliko ta zemlja odbaci svoj nukearni program. I dok je visoki američki diplomata stigao u Peking, iz Pekinga je za Pyongyang krenuo specijalni savjetnik Generalnog sekretara UN-a Maurice Strong, veteran kanadske diplomacije, koji kaže da će tokom višednevnog boravka u Sjevernoj Koreji najviše razgovarati o humanitarnoj situaciji. U isto vrijeme aerodrom u Pekingu, na putu za Pyongyang, napustila je i delegacija Australije. Murrey McLean iz Australijskog ministarstva vanjskih poslova je tom prilikom rekao da je svrha posjete izražavanje oštrih pogleda Australije oko nuklearnog programa Sjeverne Koreje. Australija je u tom regionu, imamo diplomatske odnose sa Sjevernom Korejom i imamo vrlo izražen interes u osiguravanju stabilnosti i sigurnosti u regionu. Naša tri najznačajnija trgovinska partnera u ovom regionu su Japan, Kina i Južna Koreja, prema tome ako se Korejski poluotok nuklearno naoruža to će prouzrokovati ozbiljnu zabrinutost, to će destablizirati region i odraziti se na prosperitet, od kojeg svi imamo koristi, rekao je Murray Mclean. Australija je jedna od zemalja Zapada koja sa Sjevernom Korejom ima diplomatske odnose, uspostavljene 2000-te, kada je Pyongyang počeo da izranja iz izolacije vremena Hladnog rata. U isto vrijeme o krizi sa nuklearnim oružjem u Sjevernoj Koreji u Moskvi razgovaraju zvaničnici odbrane Japana i Rusije. Ruski ministar odbrane Sergei Ivanov, je rekao da Moskva snažno podržava Korejski poluotok bez nuklearnog oružja, te da je Rusija duboko zabrinuta što je Sjeverna Koreja odbacila sporazum o zabrani trgovine naoružanjem. On je rekao da će ruski predsjednik Vladimir Putin poslati svog specijalnog izaslanika u Kinu, Sjevernu Koreju i Sjedinjene Države kako bi ubrzali medjunarodne napore na rješavanju ove krize. U Južnoj Koreji, koja je izložena narastajućoj vojnoj prijetnji od sjevernog susjeda, prije nego je pomoćnik državnog sekretara James Kelly napustio Seul, došlo je do anti-američkih protesta ispred ambasade Sjedinjenih država u tom gradu i do sukoba sa policijom. Demonstranti su izražavali pomiješane kritike politike administracije predsjednika Busha i Sjeverne Koreje, tražeći izmjenu vojnog sporazuma sa Sjedinjenim Državama, prema kojem je u Južnoj Koreji prisutno 37 hiljada američkih vojnika. Odlazeći predsjednik Južne Koreje Kim Dae-jung, dobitnik Nobelove nagrade za mir, dijelom, zbog svoje takozvane Sunčane politike pomirenja sa Sjevernom Korejom, jednako kao i novoizabrani predsjednik (Noh) Roh Moo-hyun, nastoje pokazati da protesti nisu anti-američki, i da demonstranti traže da Južna Koreja ima više pravnih ovlasti nad američkim trupama u toj zemlji. Sporazum o statusu snaga, SOFA, revidiran je i podpisan 2001 i obje su se strane složile da buduće revizije nisu potrebne. Ovogodišnji dobitnik Nobelove nagrade za mir, bivši američki predsjednik Jimmy Carter, u medjuvremenu, je predložio da Sjeverna Koreja i Sjedinjene Države svoje razlike riješe na specijalnom forumu u Moskvi ili Pekingu. Pišući u današnjem Washington Postu gospodin Carter je okrivio administraciju predsjednika Busha zbog retorike koja je sjverno-korejskog predsjednika Kim Jong Ila dovela na ivicu, ali je rekao da je povlačenje Pyongyanga iz sporazuma o zabrani trgovine oružjem ozbiljna prijetnja svjetskom miru.